Berner ble uteksaminert fra arkitektavdelingen ved Norges tekniske høgskole (NTH) i 1915. I 1916–1919 var han assistent hos Arnstein Arneberg og Magnus Poulsson i Oslo, hvoretter han foretok studiereiser til Storbritannia, Frankrike og Spania og senere til Danmark, Sverige, Finland og Italia. Han hadde egen praksis i Bergen fra 1920 til 1927. Deretter virket han som professor i monumentalarkitektur ved NTH.